laion/Wikipedia-Exotic huggingface dataset:
বাইপাস (সড়ক)

বাইপাস হ'ল একটি রাস্তা বা মহাসড়ক, যা কোনও অন্তর্নির্মিত অঞ্চল, শহর বা গ্রাম এড়িয়ে বা "বাইপাস" করে, স্থানীয় ট্র্যাফিকের হস্তক্ষেপ ছাড়াই যানবাহন চলাচল করতে দেয়, বিল্ট-আপ অঞ্চলে যানজট হ্রাস করতে এবং রাস্তার সুরক্ষা উন্নত করতে পারে। ট্রাকগুলির জন্য বিশেষভাবে মনোনীত একটি বাইপাসকে ট্রাক রুট বলা যেতে পারে। যদি জমি ব্যবহারের শক্ত ব্যবস্থা না থাকে, তবে প্রায়শই শহরে বাইপাস বরাবর ভবনগুলি নির্মিত হয় এবং এটিকে একটি সাধারণ শহরের রাস্তায় রূপান্তরিত করা হয়। বাইপাসটি অবশেষে স্থানীয় রাস্তাগুলির মতো জঞ্জাল হয়ে উঠতে পারে, যা এড়াতে চাইছিল সড়কটি। পেট্রোল স্টেশন, শপিং সেন্টার এবং অন্যান্য কিছু ব্যবসা প্রায়শই অ্যাক্সেসের সুবিধার জন্য সেখানে নির্মিত হয় এবং শব্দ ও দূষণজনিত কারণে প্রায়শই বসত বাড়িগুলির নির্মাণ এড়ানো হয়। বাইপাস রুটগুলি প্রায়শই বিতর্কিত হয়, কারণ আগে কোনও রাস্তা না থাকা স্থানে ভারী যানবাহন বহনকারী একটি রাস্তা তৈরি করা হয়। এটি দ্বন্দ্বের সৃষ্টি করে যারা একটি বিল্ড আপ অঞ্চলে যানজট কমাতে বাইপাসকে সমর্থন করে এবং যারা (প্রায়শই গ্রামীণ) অনুন্নত জমির উন্নয়নের বিরোধিতা করে তাদের মধ্যে। তবে, শহর-কেন্দ্রের ব্যবসায় সম্ভাব্য হ্রাসের কারণে বাইপাস করা শহরটিতে থাকা কিছু লোক এই প্রকল্পটির বিরোধিতাও করতে পারে। "পানাগড় বাইপাস তৈরিতে বাড়ি ভাঙা হবে অক্টোবরে"। আনন্দবাজার পত্রিকা। সংগ্রহের তারিখ ২৪ জুন ২০২০।  প্রবেশদ্বার:  সড়ক
আয়তন গুণাঙ্ক

কোনো পদার্থের আয়তন গুণাঙ্ক ( K {\displaystyle K} বা B {\displaystyle B} ) হচ্ছে কোনো একটি পদার্থের উপর চাপ প্রয়োগ করলে প্রতিদানে সেটি কী পরিমাণ বাধা দেয় তার পরিমাপ। কোনো আয়তনের উপর লম্বভাবে বল প্রয়োগ করলে তার সাথে আয়তন কী পরিমাণ হ্রাস পায়, এই দুটির অনুপাত থেকে আয়তন গুণাঙ্ক নির্ণয় করা হয়। এটি একটি বিশেষ প্রকৃতির স্থিতিস্থাপক গুণাঙ্ক। চাপ ও পীড়নের ন্যায় ইহার মাত্রীয় সংকেত [ML-1T-2] ও এস আই একক পাস্কাল। K = − V d P d V {\displaystyle K=-V{\frac {dP}{dV}}} এখানে P {\displaystyle P} হল চাপ, V {\displaystyle V} হল বস্তুর প্রাথমিক আয়তন, ও d P / d V {\displaystyle dP/dV} আয়তনের সাপেক্ষে চাপের অবকলন। আয়তন ও ঘনত্ব পরস্পর ব্যস্তানুপাতী হবার জন্য, K = ρ d P d ρ {\displaystyle K=\rho {\frac {dP}{d\rho }}} এখানে ρ {\displaystyle \rho } হল প্রাথমিক ঘনত্ব ও d P / d ρ {\displaystyle dP/d\rho } হল ঘনত্বের সাপেক্ষে চাপের অবকলন। আয়তন গুণাঙ্কের অন্যোন্যক সংনম্যতা নামে পরিচিত। প্রবাহী পদার্থের আয়তন গুণাঙ্ক K {\displaystyle K} ও ঘনত্ব ρ {\displaystyle \rho } হলে এবং শব্দের বেগ v {\displaystyle v} হলে, নিউটন ও ল্যাপলাসের সূত্রানুসারে, v = K ρ {\displaystyle v={\sqrt {\frac {K}{\rho }}}} "Bulk Elastic Properties"। hyperphysics। Georgia State University।  Page 52 of "Introduction to Solid State Physics, 8th edition" by Charles Kittel, 2005, আইএসবিএন ০-৪৭১-৪১৫২৬-X Gallas, Marcia R.; Piermarini, Gasper J. (১৯৯৪)। "Bulk Modulus and Young's Modulus of Nanocrystalline γ-Alumina"। Journal of the American Ceramic Society (ইংরেজি ভাষায়)। 77 (11): 2917–2920। আইএসএসএন 1551-2916। ডিওআই:10.1111/j.1151-2916.1994.tb04524.x। ৬ মার্চ ২০২২ তারিখে মূল থেকে আর্কাইভ করা। সংগ্রহের তারিখ ৩ মে ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Graphite Properties Page by John A. Jaszczak"। pages.mtu.edu। সংগ্রহের তারিখ ২০২১-০৭-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Silicone Rubber"। AZO materials। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Fluegel, Alexander। "Bulk modulus calculation of glasses"। glassproperties.com। উদ্ধৃতি টেমপ্লেট ইংরেজি প্যারামিটার ব্যবহার করেছে (link) De Jong, Maarten; Chen, Wei (২০১৫)। "Charting the complete elastic properties of inorganic crystalline compounds"। Scientific Data। 2: 150009। ডিওআই:10.1038/sdata.2015.9। পিএমআইডি 25984348। পিএমসি 4432655 । বিবকোড:2013NatSD...2E0009D। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
অবদুল বারী সরকার

অবদুল বারী সরকার বাংলাদেশের কুড়িগ্রাম জেলার রাজনীতিবিদ ও কুড়িগ্রাম-৪ আসনের সাবেক সংসদ সদস্য। অবদুল বারী সরকার কুড়িগ্রাম জেলায় জন্মগ্রহণ করেন। অবদুল বারী সরকার চিলমারী উপজেলা বিএনপির সভাপতি। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে তিনি কুড়িগ্রাম-৪ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় সংসদ নির্বাচনে তিনি কুড়িগ্রাম-৪ আসন থেকে বাংলাদেশ জাতীয়তাবাদী দলের প্রার্থী হিসেবে অংশ নিয়ে পরাজিত হন। "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "কুড়িগ্রামের ৪টি আসনে বিএনপির মনোনয়ন ফরম কিনেছেন ১৫ জন"। বাংলা ট্রিবিউন। ২৫ জুন ২০২০ তারিখে মূল থেকে আর্কাইভ করা। সংগ্রহের তারিখ ২৫ জুন ২০২০।
রোকনদ্দৌলা মন্ডল

রোকনদ্দৌলা মন্ডল বাংলাদেশের কুড়িগ্রাম জেলার রাজনীতিবিদ ও কুড়িগ্রাম-৪ আসনের সাবেক সংসদ সদস্য। রোকনদ্দৌলা মন্ডল কুড়িগ্রাম জেলায় জন্মগ্রহণ করেন। রোকনদ্দৌলা মন্ডল জাতীয় পার্টির রাজনীতিবিদ। তিনি তৎকালীন প্রেসিডেন্ট হুসেইন মুহাম্মদ এরশাদের খালাতো তালতো ভাই। ১৯৮৮ সালে কুড়িগ্রাম-৪ আসনের সংসদ সদস্য নাজিমুদ্দৌলা মৃত্যুবরণ করলে উপনির্বাচনে জাতীয় পার্টির প্রার্থী হিসেবে তিনি সংসদ সদস্য নির্বাচিত হন। "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।
নাজিমুদ্দৌলা

নাজিমুদ্দৌলা বাংলাদেশের কুড়িগ্রাম জেলার রাজনীতিবিদ ও কুড়িগ্রাম-৪ আসনের সাবেক সংসদ সদস্য। নাজিমুদ্দৌলা কুড়িগ্রাম জেলার চিলমারীতে উপজেলা‍য় জন্মগ্রহণ করেন। নাজিমুদ্দৌলা ১৯৮৬ সালের তৃতীয় জাতীয় সংসদ নির্বাচনে কুড়িগ্রাম-৪ আসন থেকে স্বতন্ত্র প্রার্থী হিসেবে জাতীয় পার্টির লে: কর্ণেল আ: সবুর মন্ডলকে পরাজিত করে সংসদ সদস্য নির্বাচিত হন। এর পর জাতীয় পার্টিতে যোগ দিয়ে ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে পুনরায় সংসদ সদস্য নির্বাচিত হয়ে একই বছরে মৃত্যুবরণ করেন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।
রুচিরা পেরেরা

পানাগোদাগে ডন রুচিরা লক্ষ্মীরি পেরেরা (সিংহলি: රුචිර පෙරේරා; জন্ম: ৬ এপ্রিল, ১৯৭৭) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষার্ধ্ব থেকে ২০০০-এর দশকের মাঝামাঝি সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর শ্রীলঙ্কান ক্রিকেটে বাসনাহিরা সাউথ, ব্লুমফিল্ড ক্রিকেট ও অ্যাথলেটিক ক্লাব, কোল্টস ক্রিকেট ক্লাব, সিংহলীজ স্পোর্টস ক্লাবের প্রতিনিধিত্ব করেন। দলে তিনি মূলতঃ বামহাতি মিডিয়াম-ফাস্ট বোলার হিসেবে খেলেছেন। এছাড়াও, বামহাতে নিচেরসারিতে ব্যাটিং করতেন রুচিরা পেরেরা। কোটের আনন্দ শাস্ত্রলয়ে অধ্যয়ন করেছেন তিনি। ১৯৯৬-৯৭ মৌসুম থেকে ২০১১ সাল পর্যন্ত রুচিরা পেরেরা’র প্রথম-শ্রেণীর খেলোয়াড়ী জীবন চলমান ছিল। ডানহাতি ব্যাটসম্যানের বিপরীতে সুইং করানোয় দক্ষ ছিলেন। দলকে উজ্জ্বীবিত রাখতে তার জুড়ি মেলা ভার ছিল। বিশ্রামকক্ষে বেশ আমুদে পরিবেশ সৃষ্টি করতেন ও বল হাতে নিয়ে তিনি সমীহের পাত্র ছিলেন। সমগ্র খেলোয়াড়ী জীবনে আটটিমাত্র টেস্ট, সতেরোটি একদিনের আন্তর্জাতিক ও দুইটি টুয়েন্টি২০ আন্তর্জাতিকে অংশগ্রহণ করেছেন রুচিরা পেরেরা। ২৪ ফেব্রুয়ারি, ১৯৯৯ তারিখে কলম্বোয় সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ৮ নভেম্বর, ২০০২ তারিখে জোহেন্সবার্গে স্বাগতিক দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি। সজীব ও প্রাণবন্তঃ বোলার হিসেবে ২০০২ সালের মাঝামাঝি সময়ে অস্ট্রেলীয় বোলিং কোচ ড্যারিল ফস্টার ও ওয়েস্টার্ন অস্ট্রেলিয়া বিশ্ববিদ্যালয়ের বায়োমেকানিক্স বিশেষজ্ঞের পরামর্শক্রমে তার বোলিংয়ের ধারা পরিবর্তিত হয়। তাদের সহযোগিতায় কব্জির মোচড়ে উন্নত পর্যায়ে বোলিং ভঙ্গীমা প্রদর্শনে সক্ষমতা দেখান। এরফলে কনুইয়ের সমস্যা থেকে দূরে থেকে শ্রীলঙ্কা কর্তৃপক্ষের সন্তুষ্টি লাভ করেন। দক্ষিণ আফ্রিকার বিপক্ষে বেশ ভালোমানের বোলিংশৈলী প্রদর্শন করেন। তবে, এর কার্যকারিতা নষ্ট হয়ে যায়। ইংল্যান্ডের লীগে খেলোয়াড়ী জীবন বেছে নেন। একবার ইংরেজ ঘরোয়া লীগে বোলিংয়ে ছন্দ ফিরিয়ে আনেন। ২০০৬ সালে নিউজিল্যান্ড গমনার্থে তাকে শ্রীলঙ্কা দলে খেলার জন্যে আমন্ত্রণ জানানো হয়। ঐ সিরিজে কেবল একটি খেলায় অংশ নিয়েছিলেন তিনি। এছাড়াও, অস্ট্রেলিয়ায় দলের সাথে যান। চামিন্দা ভাসের সাথে বোলিং উদ্বোধনে নামেন। তবে, ছোট ধরনের আঘাতের কারণে কয়েকটি খেলায় অংশগ্রহণ করা থেকে বিরত থাকেন তিনি। একই সালে শ্রীলঙ্কার পক্ষে টুয়েন্টি২০ আন্তর্জাতিকের প্রথম খেলায় অংশগ্রহণ করার গৌরব অর্জন করেন। এ পর্যায়ে তার টি২০আই ক্যাপ ছিল ৯। ওডিআইয়ে ম্যান অব দ্য ম্যাচ "2005-2006 Bangladesh v Sri Lanka - 1st Match - Bogra"।  মালিঙ্গা বান্দারা কৌশিক অমলিন শ্রীলঙ্কান টেস্ট ক্রিকেটারদের তালিকা ২০০১-০২ এশিয়ান টেস্ট চ্যাম্পিয়নশীপ প্রথম-শ্রেণীর ক্রিকেট দলসমূহের বর্তমান তালিকা শ্রীলঙ্কান একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে রুচিরা পেরেরা (ইংরেজি) ক্রিকেটআর্কাইভে রুচিরা পেরেরা (সদস্যতা প্রয়োজনীয়) (ইংরেজি)
মোহাম্মদ সিরাজুল হক

মোহাম্মদ সিরাজুল হক বাংলাদেশের কুড়িগ্রাম জেলার রাজনীতিবিদ ও তৎকালীন রংপুর-১৭ (বর্তমান কুড়িগ্রাম-৪) আসনের সাবেক সংসদ সদস্য। মোহাম্মদ সিরাজুল হক কুড়িগ্রাম জেলার মাদারটিলায় জন্মগ্রহণ করেন। মোহাম্মদ সিরাজুল হক কুড়িগ্রাম কলেজের অধ্যাপক ও রৌমারী ডিগ্রী কলেজের অধ্যক্ষ ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে তৎকালীন রংপুর-১৭ (বর্তমান কুড়িগ্রাম-৪) আসন থেকে ইসলামীক ডেমোক্রেটিক লীগের প্রার্থী হিসেবে সংসদ সদস্য নির্বাচিত হন। বাংলাদেশ জামায়াতে ইসলামী প্রতিষ্ঠিত হলে তিনি জামায়াতের রাজনীতিতে যোগ দেন। তিনি ১৯৮৬ সালের তৃতীয়, ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জামায়াতে ইসলামীর প্রার্থী হিসেবে কুড়িগ্রাম-৪ আসন থেকে অংশ নিয়ে পরাজিত হন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "১৯৭৯ সালে আই.ডি.এল (ইসলামী ডেমোক্রেটিক লীগ)-এর মাধ্যমে নির্বাচিত এমপি ছিলেন যারা"। বাংলাদেশ জামায়াতে ইসলামী। ১ জানুয়ারি ১৯৭৯। ১২ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১২ জুলাই ২০২০।  কুড়িগ্রাম, জেলা প্রতিনিধি (৭ অক্টোবর ২০১৮)। "লাঙ্গলের দুর্গে হানা দিতে মরিয়া নৌকা"। জাগো নিউজ। সংগ্রহের তারিখ ২৫ জুন ২০২০।
ইরানে সমকামীদের অধিকার

ইরানে সমকামিতাকে একধরনের মানসিক অসুস্থতা এবং যৌনবিকৃতি হিসেবে দেখা হয়। দেশটিতে সমকামিতার পক্ষে কোনো সরকারী বা সামাজিক স্বীকৃতি নেই। ইরানে ১৯৭৯ সালের ইসলামী বিপ্লবের আগে মোহাম্মদ রেজা পাহলভির সরকার সমকামীদের পক্ষে ছিলো (তখন সমকামীদেরকে শাস্তির আওতায় আনা হতোনা) কারণ রেজা ছিলেন পশ্চিমা সংস্কৃতির পূজারি যদিও তখনো সরকারীভাবে সমকামিতার পক্ষে ইরানে কোনো আইন ছিলোনা। ইরানের সমাজে যৌন বিভাজন ভালো করেই চোখে পড়ে, যেখানে নারীপুরুষের অবাধ মেলামেশাই নিষেধ (যদিও কোনো কোনো ক্ষেত্রে প্রেম করে বিয়ে করা যায়) সেখানে সমকামের মত কাজ অত্যন্ত দুরূহ। ইরানের সাবেক রাষ্ট্রপতি মাহমুদ আহমাদিনেজাদ ইরানের সমাজ এবং সংস্কৃতির সঙ্গে সমকামিতা বেমানান বলে একটি সাক্ষাৎকার দিয়েছিলেন পশ্চিমা গণমাধ্যম সিএনএনকে ২০০৭ সালে। ইরানে নারী সমকামী হোক আর পুরুষ সমকামী হোক, পুলিশ সমকামিতার অভিযোগ পেলেই তাদেরকে গ্রেফতার করে। ইরানের পররাষ্ট্রমন্ত্রী মোহাম্মদ জাভেদ জারিফ ২০১৯ সালে বলেছিলেন যে, Jerome Taylor (৭ সেপ্টেম্বর ২০১১)। "Iran executes three men for sodomy"। independent.co.uk।  "Iran's gay plan"। Canadian Broadcasting Corporation। আগস্ট ২৬, ২০০৮। এপ্রিল ১৬, ২০০৯ তারিখে মূল থেকে আর্কাইভ করা। সংগ্রহের তারিখ মার্চ ২৩, ২০১৮।  "Interview with Iranian President Mahmoud Ahmadinejad"। Larry King Live। CNN। ২০০৮-০৯-২৩। সংগ্রহের তারিখ ২০১৪-০৬-২৯।  Saeed Kamali Dehgan (১০ অক্টোবর ২০১৩)। "Iran arrests 'network of homosexuals and satanists' at birthday party"। theguardian.com।  Alistair Walsh (১২ জুন ২০১৯)। "Iran defends execution of gay people"। dw.com।  SURROGACY LAW AROUND THE WORLD
সোফিয়া লরেন

সোফিয়া লরেন ওএমআরআই (ইংরেজি: Sophia Loren) (জন্ম: ২০শে সেপ্টেম্বর, ১৯৩৪) একজন ইতালীয় চলচ্চিত্র অভিনেত্রী এবং আন্তর্জাতিক যৌন আবেদনের প্রতীক। ১৯৬১ সালে তিনি টু ওমেন চলচ্চিত্রে অভিনয়ের জন্য সেরা অভিনেত্রী বিভাগে একাডেমি পুরস্কার লাভ করেন। তিনিই প্রথম অভিনেত্রী যিনি ইংরেজি ভাষা ব্যতীত অন্য ভাষায় অভিনয়ের জন্য একাডেমি পুরস্কার লাভ করেন। ১৯৩৪ সালের ২০শে সেপ্টেম্বর রোমের ক্লিনিকা রেগিনা মার্গারিটা হাসপাতালে জন্মগ্রহণ করেন। তার প্রকৃত নাম সোফিয়া ভিললানি সিকোলোন। তার বাবা নাম রিকার্ডো সিকোলনে, এবং মা রোমিল্ডা ভিলানি, কিন্তু তারা বিবাহিত ছিলেন না। পরবর্তীতে সিকোলনে ভিলানিকে বিয়ে করতে অস্বীকৃতি জানান ও তাদের ছেড়ে চলে যান। রোমিল্ডা ছিলেন একজন পিয়ানো শিক্ষক ও অভিনয়ের প্রতি তার আগ্রহ ছিল, যদিও তিনি কোনো সহায়তা পান নি। সিকোলনে চলে যাবার পর রোমিল্ডা, তার দুই মেয়ে লরেন ও মারিয়াসহ (লরেনের বোন) পুজোলির কাছে ফিরে আসেন এবং বেঁচে থাকার সংগ্রাম শুরু করেন। দ্বিতীয় বিশ্বযুদ্ধের সময় পুজোলির অস্ত্রকারখানা মিত্রবাহিনীর একটি অন্যতম লক্ষ্যস্থলে পরিণত হয়। গণগ্রেপ্তারের সময় লরেন যখন নিরাপদ আশ্রয়ের খোঁজে ছুটছিলেন তখন শার্পনেলের আঘাতে তিনি আহত হন। আঘাতটি তার চিবুকে ছিল। পরবর্তীতে তার পরিবার নেপলসে চলে যায়, এবং আশ্রয়ের খোঁজে তারা দূরসম্পর্কের আত্মীয়দের বাড়ি বাড়ি ঘোরা শুরু করেন। যুদ্ধের পরে পরিবারটি আবার পুজোলির কাছে ফিরে আসে। ততোদিনে দাদী লুইসা বসার ঘরে একটা পানশালা খুলেছেন এবং চেরি মদ বিক্রি শুরু করেছেন। সেই পানশালায় ভিলানি পিয়ানো বাজাতেন, বোন মারিয়া গান গাইতেন এবং লরেন টেবিলে টেবিলে খাবার পরিবেশন করতেন। কার্লো পন্টির সাথে লরেনের প্রথম দেখা হয় ১৯৫০ সালে এক সুন্দরী প্রতিযোগিতায়, যেখানে পন্টি ছিলেন একজন বিচারক। গান্ডল, স্টিফেন (২০০৭)। বেলিসিমা: ফেমিনিন বিউটি অ্যান্ড দ্য আইডিয়া অফ ইতালি। ইয়েল বিশ্ববিদ্যালয় প্রেস। পৃষ্ঠা পৃ. ১৫৭। আইএসবিএন 0300123876।  "Lòren, Sophia nell'Enciclopedia Treccani"। ত্রেচ্চানি (ইতালীয় ভাষায়)। সংগ্রহের তারিখ ২৩ জুন ২০১৮।  উইকিমিডিয়া কমন্সে সোফিয়া লরেন সংক্রান্ত মিডিয়া রয়েছে। উইকিউক্তিতে সোফিয়া লরেন সম্পর্কিত উক্তির সংকলন রয়েছে। সোফিয়া লরেন - প্রাতিষ্ঠানিক ওয়েবসাইট ইন্টারনেট মুভি ডেটাবেজে সোফিয়া লরেন (ইংরেজি) টার্নার ক্লাসিক মুভিজ ডেটাবেজে সোফিয়া লরেন (ইংরেজি) সোফিয়া লরেন - টিভি ডট কম সোফিয়া লরেন সর্ট বায়োগ্রাফি
মোহাম্মদ সাদাকাত হোসেন

মোহাম্মদ সাদাকাত হোসেন ছক্কু মিয়া বাংলাদেশের কুড়িগ্রাম জেলার রাজনীতিবিদ, মুক্তিযোদ্ধা ও তৎকালীন রংপুর-১৬ (বর্তমান কুড়িগ্রাম-৪) আসনের সাবেক সংসদ সদস্য। মোহাম্মদ সাদাকাত হোসেন ছক্কু মিয়া কুড়িগ্রাম জেলার চীলমারীতে জন্মগ্রহণ করেন। সাদাকাত হোসেন ছক্কু মিয়া মুক্তিযোদ্ধা ছিলেন। তিনি বাংলাদেশ আওয়ামী লীগের চীলমারী থানা সভাপতি ও চিলমারী হাইস্কুলের প্রধান শিক্ষক এবং বঙ্গবন্ধুর ঘনিষ্ঠ ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি রংপুর-১৬ (বর্তমান কুড়িগ্রাম-৪) আসন থেকে বাংলাদেশ আওয়ামী লীগের মনোনয়ন নিয়ে সংসদ সদস্য নির্বাচিত হয়েছিলেন। ১৯৭০ সালের পাকিস্তান জাতীয় নির্বাচনে আওয়ামী লীগের প্রার্থী হিসেবে জাতীয় পরিষদের সদস্য নির্বাচিত হয়েছিলেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "শপথ নিয়েছিলাম পাকিস্তানি বাহিনীকে এগোতে দেব না"। shomoyeralo.com। সংগ্রহের তারিখ ২৫ জুন ২০২০।
সল দে মানিয়ানা

সল দে মানিয়ানা (স্পেনীয়: Sol de Mañana; "সকালের সূর্য"") দক্ষিণ আমেরিকার রাষ্ট্র বলিভিয়ার দক্ষিণ-পশ্চিমভাগের পোতোসি বিভাগের সুর লিপেস প্রদেশে অবস্থিত একটি ভূ-তাপীয় অঞ্চল। ৪৮০০ মিটার থেকে ৫০০০ মিটার উচ্চতার মধ্যে অবস্থিত অঞ্চলটির আয়তন প্রায় ১০ বর্গকিলোমিটার। এটি সালার দে উয়ুনি (Salar de Uyuni) নামক বিশ্বের বৃহত্তম লবনাক্ত সমতলভূমির কাছেই অবস্থিত। তীব্র আগ্নেয় কর্মকাণ্ড, গন্ধকযুক্ত ফুটন্ত পানির উষ্ণ প্রস্রবণ, গেইজার, (geysar), ধূম্ররন্ধ্র (fumarole) ও ফুটন্ত কর্দমাক্ত মাটির হ্রদ এই এলাকাটির কিছু বৈশিষ্ট্য। গেইজারগুলি থেকে প্রায় ১৫ মিটার উচ্চতা পর্যন্ত উত্তপ্ত জলীয় বাষ্প উপরে উঠে যেতে পারে। সকালের সূর্যের আলোয় শীতল বাতাস ও উত্তপ্ত বাষ্পের তাপমাত্রায় পার্থক্যের কারণে পর্যটকদের জন্য অত্যন্ত আকর্ষণীয় দৃশ্যের সৃষ্টি হয়। অঞ্চলটিকে ভূ-তাপীয় বিদ্যুৎ উৎপাদনের উৎস হিসেবে ব্যবহার করা যায় কি না, তা নিয়ে গবেষণা হয়েছে। সল দে মানিয়ানা এবং চিলির উত্তরভাগে অবস্থিত এল তাতিও ভূ-তাপীয় ক্ষেত্র দুইটি আলতিপ্লানো-পুনা আগ্নেয় ব্যবস্থা-র সাথে সম্পর্কিত। একটি চ্যুতি ব্যবস্থা এই ক্ষেত্র দুইটিকে সংযুক্ত করেছে। Pritchard, M.E. (১ জুন ২০১৪)। "Reconnaissance earthquake studies at nine volcanic areas of the central Andes with coincident satellite thermal and InSAR observations"। Journal of Volcanology and Geothermal Research। 280: 90–103। আইএসএসএন 0377-0273। ডিওআই:10.1016/j.jvolgeores.2014.05.004।  Fernandez-Turiel, J.L. (১৫ অক্টোবর ২০০৫)। "The hot spring and geyser sinters of El Tatio, Northern Chile"। Sedimentary Geology। 180 (3–4): 125–147। আইএসএসএন 0037-0738। ডিওআই:10.1016/j.sedgeo.2005.07.005।  Tassi, F.; Martinez, C.; Vaselli, O.; Capaccioni, B.; Viramonte, J. (১ নভেম্বর ২০০৫)। "Light hydrocarbons as redox and temperature indicators in the geothermal field of El Tatio (northern Chile)"। Applied Geochemistry। 20 (11): 2049–2062। আইএসএসএন 0883-2927। ডিওআই:10.1016/j.apgeochem.2005.07.013।  উইকিমিডিয়া কমন্সে সল দে মানিয়ানা সংক্রান্ত মিডিয়া রয়েছে। Sol de Mañana (ইংরেজি)
ধূম্ররন্ধ্র

ধূম্ররন্ধ্র বলতে কোনও কঠিন ভূ-ত্বকবিশিষ্ট গ্রহের ভূ-ত্বকে অবস্থিত একটি উন্মুক্ত রন্ধকে বোঝায়, যা থেকে জলীয় বাষ্প এবং আরও অনেক ধরনের বায়বীয় পদার্থ বা গ্যাস যেমন কার্বন ডাই-অক্সাইড, সালফার ডাই-অক্সাইড, হাইড্রোজেন ক্লোরাইড এবং হাইড্রোজেন সালফাইড, ইত্যাদি গ্রহটির বায়ুমণ্ডলে নির্গত হয়ে থাকে। ইংরেজিতে একে "ফিউমারোল" (Fumarole) বলা হয়। ভূ-ত্বকের অভ্যন্তরে অবস্থিত পানি আগ্নেয় ম্যাগমার কারণে অতি-উত্তপ্ত হয়ে ওঠে এবং এগুলি যখন ধূম্ররন্ধের মধ্য দিয়ে উদ্গত হয়, তখন এর উপরে চাপ কমে যাওয়া এটি জলীয় বাষ্পে পরিণত হয়। বাকী গ্যাসগুলি সাধারণত সরাসরি ম্যাগমা থেকে নির্গত হয়। ধূম্ররন্ধ্রগুলি সাধারণত সক্রিয় আগ্নেয়গিরি অঞ্চলে অগ্ন্যুৎপাতের সময় কিংবা দুইটি অগ্ন্যুৎপাতের মধ্যবর্তী অপেক্ষাকৃত শান্ত পর্বেও বিদ্যমান থাকতে পারে। ধূম্ররন্ধ্রগুলির সাথে উষ্ম প্রস্রবণ ও গেইজারের ঘনিষ্ঠ সম্পর্ক আছে। যেসমস্ত অঞ্চলে ভূ-পৃষ্ঠের খুব কাছেই ভূ-গর্ভস্থ পানির স্তর থাকে, সেখানে ধূম্ররন্ধগুলি উষ্ণ প্রস্রবণে পরিণত হয়। যদি কোনও ধূম্ররন্ধ্র মূলত গন্ধকযুক্ত গ্যাস নির্গত করে, তাহলে তাকে গন্ধক-ধূম্ররন্ধ্র (ইংরেজিতে Solfatara "সলফাট্যারা") বলা হয়। যদি ধূম্ররন্ধ্র থেকে নির্গত গ্যাসে কার্বন ডাই-অক্সাইডের পরিমাণ বেশি থাকে, তাহলে তাকে "মোফেট" (ইংরেজিতে Mofette) বলে। ধূম্ররন্ধ্রগুলি অতিসুক্ষ্ম চিড়, দীর্ঘ বিদার (fissure), অনিয়মিত গুচ্ছ বা ক্ষেত্র, ইত্যাদি বিভিন্ন রূপে বিদ্যমান থাকতে পারে। এছাড়া এগুলি লাভার পৃষ্ঠতলে কিংবা আগ্নেয়-খণ্ডজ প্রবাহেও প্রকাশ পেতে পারে। একটি ধূম্ররন্ধ্র ক্ষেত্র (fumarole field) বলতে উষ্ম প্রস্রবণ ও গ্যাস নির্গমনকারী রন্ধের সমন্বয়ে গঠিত একটি এলাকাকে বোঝায় যেখানে অগভীর ম্যাগমা বা উত্তপ্ত আগ্নেয় শিলা থেকে গ্যাস নির্গত হয় কিংবা এগুলি ভূ-গর্ভস্থ পানির সাথে আন্তঃক্রিয়া সম্পাদন করে। "Fumarole", USGS Photo Glossary, সংগ্রহের তারিখ ২০১৯-০২-০৬ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Neuendorf, Klaus K. E. (২০০৫)। Jackson, Julia A.; Mehl, James P.; Neuendorf, Klaus K. E., সম্পাদকগণ। Glossary of Geology। Springer Science & Business Media। পৃষ্ঠা 257। আইএসবিএন 9780922152766। সংগ্রহের তারিখ ২০১৫-০৬-০৬। fumarole field[:] A group of cool fumaroles.
চামচ

চামচ সাধারণত খাঁদযুক্ত বাটির সাথে হাতলযুক্ত একধরনের তৈজসপত্র। অন্যান্য অর্থে ক্ষুদ্র হাতা বা চামিচ। বাংলা "চামচ" শব্দটি সংস্কৃত চমস থেকে উদ্ভূত। আবার ফার্সি চাম্‌চাহ্‌ থেকেও উদ্ভূত হতে পারে। সাধারণত কোনো আধার থেকে তরল পদার্থ তোলার কাজে হাতলওয়ালা এই তৈজসপত্রটি ব্যবহৃত হয়। খাবার আয়োজনে, পাতে তরকারি তোলার জন্যও চামচ ব্যবহৃত হয়। কাঁটা চামচ ডক্টর মুহম্মদ এনামুল হক, শিবপ্রসন্ন লাহিড়ী, স্বরোচিষ সরকার (সম্পাদক)। "চ"। বাংলা একাডেমী ব্যবহারিক বাংলা অভিধান (প্রিন্ট)|format= এর |url= প্রয়োজন (সাহায্য) (জানুয়ারি ২০০২ খ্রিস্টাব্দ সংস্করণ)। ঢাকা: বাংলা একাডেমী। পৃষ্ঠা ১২২৪। আইএসবিএন 984-07-4222-1।  অজানা প্যারামিটার |origmonth= উপেক্ষা করা হয়েছে (সাহায্য)উদ্ধৃতি শৈলী রক্ষণাবেক্ষণ: একাধিক নাম: সম্পাদকগণের তালিকা (link)
ছবি

ছবি (ইংরেজি: Picture) এক ধরনের চিত্রকর্ম যা সাধারণত দুই মাত্রার চিত্র হয়ে থাকে। ছবি মূলত কোন বস্তুর ছোট আকারের প্রতিকৃতি। ছবি কোনো বস্তু বা ব্যক্তির হতে পারে। ছবি ( English :- Photo/Picture/image) এটা হলো এক রকমের প্রতিফলিত রশ্মির সাহায্য ক্যামেরা বন্দী করা হয়। এটা কয়েক ধরনের হয়। কেউ চিত্র শিল্পী দিয়ে এটা অঙ্কন করায় বা করে। তবে বর্তমানে এমন খুব কম দেখা যায়। তবে অনেকে সখের বসে এমন শিল্পী দিয়ে আঁকিয়ে নেন। বেশিরভাগই ক্যামেরা দিয়ে ফ্রেম বন্দী করে থাকে। পরে হয়তো নতুন করে এডিটিং করে ব্যবহার করে থাকে। উইকিউপাত্তে এ বিষয়ে একটি সম্পত্তি রয়েছে, P18, ছবি-এর জন্য (ব্যবহার দেখুন) উইকিমিডিয়া কমন্সে ছবি সম্পর্কিত মিডিয়া দেখুন। উইকিউক্তিতে Image সম্পর্কিত উক্তি পড়ুন। উইকিঅভিধানে image-এর আভিধানিক সংজ্ঞা পড়ুন। The B-Z Reaction: The Moving or the Still Image? Library of Congress – Format Descriptions for Still Images Image Processing – Online Open Research Group ওয়েব্যাক মেশিনে আর্কাইভকৃত ২৮ ডিসেম্বর ২০২০ তারিখে
ডেনীয় সুপারলিগা

ডেনীয় সুপারলিগা (ডেনীয়: Superligaen, উচ্চারণ [ˈsuˀpɐliːˌkɛˀn̩], ইংরেজি: Danish Superliga) হচ্ছে পুরুষদের ফুটবল ক্লাবগুলোর মধ্যে আয়োজিত একটি ডেনীয় পেশাদার লিগ। এই লিগটি ডেনীয় ফুটবল লিগ পদ্ধতির শীর্ষস্তরের ফুটবল প্রতিযোগিতা। ডেনীয় ফুটবল ইউনিয়ন দ্বারা পরিচালিত ডেনীয় প্রিমিয়ার লিগে সর্বমোট ১২টি ক্লাব প্রতিযোগিতা করে থাকে; যার মধ্য হতে চ্যাম্পিয়নশিপ পর্ব শেষে পয়েন্ট তালিকার শীর্ষ দল বিজয়ী দল হিসেবে শিরোপা জয়লাভ করে এবং অবনমন পর্ব শেষে দুই গ্রুপের পয়েন্ট তালিকার চতুর্থ দল দুটি ডেনীয় ১ম বিভাগে অবনমিত হয়। ডেনীয় সুপারলিগার প্রতিটি মৌসুমের নিয়মিত পর্বে প্রতিটি ক্লাব একে অপরের সাথে দুইটি করে ম্যাচ খেলে; যার মধ্যে একটি হচ্ছে হোম ম্যাচ এবং অন্যটি হচ্ছে অ্যাওয়ে ম্যাচ। নিয়মিত মৌসুম শেষে পয়েন্ট তালিকার শীর্ষ ৬ দল চ্যাম্পিয়নস পর্বে প্রবেশ করে এবং নিচের দিকের ৮টি দল অবনমন পর্বে প্রবেশ করে। অবনমন পর্বের ৮টি দল গ্রুপ এ এবং গ্রুপ বি নামে দুটি ভাগে বিভক্ত হয়, যেখানে প্রতিটি ক্লাব নিজের পর্বের ক্লাবের বিরুদ্ধে দুটি করে ম্যাচ খেলে। অবনমন পর্ব শেষে, দুই গ্রুপের পয়েন্ট তালিকার চতুর্থ দল দুটি স্বয়ংক্রিয়ভাবে ডেনীয় ফুটবল লিগ পদ্ধতির দ্বিতীয় স্তরে অবনমিত হয়। অন্যদিকে দুই গ্রুপের পয়েন্ট তালিকার তৃতীয় দল দুটি অবনমন প্লে-অফে অংশগ্রহণ করে। একই সাথে, ডেনীয় প্রথম লিগের চ্যাম্পিয়ন দল স্বয়ংক্রিয়ভাবে ডেনীয় প্রিমিয়ার লিগে উন্নীত হয়। ডেনীয় ফুটবল ইউনিয়ন ডেনীয় ১ম বিভাগ ডেনীয় কাপ "ডেনীয় সুপারলিগার প্রতিষ্ঠা"। সকারটাইমস। সংগ্রহের তারিখ ২৫ জুন ২০২০।  "ডেনীয় সুপারলিগা"। বিবিসি। ২২ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৫ জুন ২০২০।  দাপ্তরিক ওয়েবসাইট (ডেনীয়) ডেনীয় সুপারলিগার গাইড (ইংরেজি) টেমপ্লেট:ডেনীয় সুপারলিগার মৌসুম টেমপ্লেট:ডেনমার্কে ফুটবল টেমপ্লেট:ডেনীয় সুপারলিগার স্টেডিয়াম
ক্যুরি তাপমাত্রা

পদার্থবিজ্ঞান ও বস্তু বিজ্ঞানে ক্যুরি তাপমাত্রা বা ক্যুরি বিন্দু (ক্যুরি পয়েন্ট) হলো সেই তাপমাত্রা যার উপরে নির্দিষ্ট উপাদান সমূহ তাদের স্থায়ী চুম্বকত্ব হারিয়ে ফেলে। পিয়ের ক্যুরির নামানুসারে এর নামকরণ করা হয়েছে। ক্যুরি দেখান যে, একটি সংকট তাপমাত্রায় চৌম্বকত্ব হারিয়ে যায়। চুম্বকত্বের বল নির্ধারিত হয় চৌম্বক ভ্রামক দ্বারা, যা একটি পরমাণুর দ্বিমেরু ভ্রামক যা পরমাণুর ইলেক্ট্রনের কৌণিক ভরবেগ ও স্পিনের কারণে উৎপন্ন হয়। উপাদান সমূহের বিভিন্ন স্বকীয় চৌম্বক ভ্রামক গঠন থাকে যা তাপমাত্রার উপর নির্ভর করে; ক্যুরি তাপমাত্রা হলো সেই সংকট বিন্দু যেখানে একটি উপাদানের স্বকীয় চৌম্বক ভ্রামক দিক পরিবর্তন করে। স্থায়ী চুম্বকত্ব চৌম্বক ভ্রামকের দিকের সারিবদ্ধতার কারণে ঘটে যেখানে প্রণোদিত চুম্বকত্ব তৈরী হয় যখন অব্যবস্থ চৌম্বক ভ্রামককে একটি প্রযুক্ত চৌম্বক ক্ষেত্রে সারিবদ্ধ হতে বাধ্য করা হয়। যেমন, সারিবদ্ধ (চিত্র ১) চৌম্বক ভ্রামকগুলি ক্যুরি তাপমাত্রায় নৈরাকার (চিত্র ২) হয়ে যায়। উচ্চ তাপমাত্রা চুম্বকগুলিকে দূর্বল করে ফেলে, যেহেতু স্বতস্ফুর্ত চুম্বকত্ব শুধুমাত্র ক্যুরি তাপমাত্রার নীচেই ঘটে। কুরি তাপমাত্রার উপরে চৌম্বক সংবেদনশীলতা ক্যুরি-ওয়েসিস নীতি দ্বারা হিসাব করা যায় যা ক্যুরির নীতি থেকে উদ্ভূত। ফেরোচুম্বকীয় ও উপচুম্বকীয় পদার্থের অনুরূপভাবে ফেরোইলেক্ট্রিসিটি ও প্যারাইলেক্ট্রিসিটির মাঝে দশান্তরকেও ক্যুরি তাপমাত্রা দ্বারা বর্ণিনা করা যায়। এক্ষেত্রে, অর্ডার প্যারামিটার (ক্রমের স্থিতিমাপ) হলো তড়িৎ মেরুকরণ যা একটি সসীম মান থেকে শূন্য পর্যন্ত হয় যখন তাপমাত্রা ক্যুরি তাপমাত্রার উপরে চলে যায়। পারমাণবিক কক্ষক ডোপায়ন বিরল মৃত্তিকা মৌল Pierre Curie – Biography Buschow 2001, p5021, table 1 Jullien ও Guinier 1989, পৃ. 155 Kittel 1986 Ferromagnetic Curie Point. Video by Walter Lewin, M.I.T.